Приштина суды кеше ағзалары менән сауҙа итеүселәргә хөкөм сығарҙы. “Медикус” клиникаһы хужаһы, уның улы, баш анестезиолог һәм ике хеҙмәткәр төрмә сроктары алды. Йәнә ике хөкөм ителеүсе аҡланды һәм суд залында уҡ азат ителде. Ғәйепләү мәғлүмәттәре буйынса, клиникала ағзаларҙы алыу буйынса 30 законһыҙ операция эшләнгән. Тикшереү эше менән Евроберләшмә вәкилдәре шөғөлләнгән.